<classify> Michuano ya Kombe la Mataifa ya America Kusini na Kati maarufu kama Copa America usiku wa kuamkia leo imeendelea ambapo vigogo wawili wa Argentina na Colombia walikuwa wakipepetana. Katika mchezo huo Argentina wamekubali kichapo cha magoli 2-0. Mchezo huo uliokuwa wa kusisimua, Uliibua hisia tofauti tofauti kwa magwiji wa soka duniani akiwemo Diego Armando Maradona ambaye yeye alimchana Kapteni wa timu ya taifa ya Argentina mbaye pia ni Kapteni wa klabu ya Barcelona, Lionel Messi kuwa hafai kuwa kiongozi wa timu hiyo. Akiomtolea mfano hasimu wake na Messi, Cristiano Ronaldo amesema anavyomuangalia Ronaldo anavyopambana na timu yake ya Taifa Ureno utagundua kuwa ni mtu mwenye sifa za kuwa kiongozi anawapa wenzake ari ndani na nje ya uwanja tofauti na Messi. Ronaldo atabaki kuwa ni kiongozi na mchezaji wa mfano, Angalia anavyopambana akiwa uwanjani na hata anavyokuwa na wenzake, yule ni kiongozi. Messi hafai kuwa kiongozi na hana haiba hiyo kwa wachezaji wenzake wa Argentina. Natumaini siku moja Ronaldo atakuja kuichezea Argentina, amesema Maradona kwenye mahojiano yake na ESPN muda mchache baada ya mchezo huo. Kwa matokeo hayo ya mchezo wa kwanza, Colombia wanaongoza kundi B huku Argentina wakishika mkia, timu nyingine kwenye kundi hilo ni Paraguay na Qatar.  <topic>: MICHEZO 